Kansas Raiders

***Kansas Raiders*** (títol orichinal en anglés, en aragonés ***Asaltants de Kansas***, estrenada en Aragón con o suyo títol traduciu enta lo castellano como ***Los asaltantes de Kansas***) ye una cinta de cine estausunidense de cine de western estrenada l'anyo 1950, dirichida por Ray Enright seguntes un guión adaptau por Robert L. Richards (basau en una historia d'él mesmo), con una banda sonora orichinal de Milton Rosen, una dirección de fotografía d'Irving Glassberg, una producción cinematografica de Ted Richmond ta la productora cinematografica Universal International Pictures y un elenco formau por Audie Murphy, Brian Donlevy, Marguerite Chapman, Scott Brady, Tony Curtis, Richard Arlen, Richard Long, James Best, John Kellogg, Dewey Martin, George Chandler, Charles Delaney, Richard Egan y David Bauer, entre d'atros actors.

Jesse James, su chirmano Frank James y los suyos amigos Kit Dalton y los chirmanos Cole Younger y Jim Younger plegan enta la ciudat de Lawrence en Kansas, a on una turba los acusa d'estar miembros d'os Raiders de Quantrill, una guerrilla partidaria d'os Estaus Confederaus d'America, y van a linchar-los, cosa que nomás puet evitar-se que gracias a un oficial de l'exercito estausunidense, que lis permite marchar. Efectivament, o grupo, encara que no perteneixeba a los hombres de Quantrill, sí que yeran en a suya busca ta fer parte d'éls. Jesse siente una funda admiracuón por Quantrill, encara que no el conoix personalment, pero cuan a la fin lo troban prencipia a descubrir lo grupo fa terne que terne atrocidaz contra la población civil. Sindembargo, no pueden tornar enta la suya casa en Missouri, d'una man porque la lis han cremau os soldaus nordistas y d'atra man porque son buscaus por as autoridaz de Missoutri, asinas que deciden remanir con Quantrill. Amás, Jesse s'ha enamorau de Quantrill, una muller que ye siempre con Quantrill. Bel día los hombres de Quantrill asaltan o lugar de Lawrence a on heban queriu linchar a James, pero isre preba d'aturar crueldaz d'os hombres de Quantrill, plegando mesmo a disparar y matar a Bill Anderson, lo segundo de Quantrill, ta que no mate a un oficial nordista. Dende alabez mesmo las autorudaz d'os Estaus Confederaus d'America revuyan as accions de Quantrill, que poquet a poquet perde a los suyos hombres en accions contra l'exercito estausunidense, dica que desertan os zagueros a excepción d'o grupo de Jesse cuan Quantrill queda ciego. Chunto con Kate, que tampoxo no l'ha albandonau, toz quedan cercaus en una casa por soldaus estausunidenses mandaus por l'oficial a qui Jesse heba salvau, que no ye so que lo mesmo oficial que d'antes mas li heba salvau a vida a él.

A cinta s'ambienta e os anyos 1860 en Laewrence y atros puestos de Kansas; y las suyas escenas se filmoron en o disierto de Sonora y atros puestos d'Arizona y en Kanab (Utah), amás d'en os Universal Studios en Universal City en California.

## Elenco

## Se veiga tamién
* Cine en 1950.
* Cintas de 1950.

## Referencias

## Vinclos externos
*  ''Kansas Raiders'' en Internet Movie Database.
*  ''Kansas Raiders'' en l**[[American Film Institute Catalog]]'' de l**American Film Institute*.
*  [https://www.tcm.com/tcmdb/title/80096/enwp *Kansas Raiders''] en TCM Movie Database.

.